open-index/open-wikipedia-markdown huggingface dataset:
Horācijs

**Kvints Horācijs Flaks** (; 65.–8. p.m.ē.) bija romiešu dzejnieks.

## Dzīvesgājums
Dzimis 65. gadā p.m.ē. Venusija pilsētā pie Lukānijas un Apūlijas provinču robežas kā brīvlaista verga dēls, mācījās gan Romā, gan Atēnās, kur viņam radās interese par dzeju. Pēc atgriešanās Romā viņa dzejoļi guva panākumus, jo tie iepatikās tolaik slavenajam Vergilijam. Pateicoties viņam, Horācijs iekļuva augstākajā sabiedrībā un par savu draugu un labvēli ieguva romiešu valsts darbinieku Mecenātu, kas atbalstīja jaunos dzejniekus un veicināja viņu literāro darbību. Horācija darbu mantojums ir saglabājies pilnībā. Horācija epodi ir 17 dzejoļi, to tapšanu ietekmējis sengrieķu dzejnieks Arhilohs.

## Ārējās saites

* Horācija darbi 
* [Horācija darbi](http://www.gutenberg.org/author/Horace_(-65--8)) 
* Biogrāfija un hronoloģija
Bankas automāts

[thumb|right|200px|NCR Personas 75-Series interior, daudzfunkciju ATM, [Amerikas Savienotās Valstis|ASV.]]
**Bankas automāts** jeb **bankomāts** ir pašapkalpošanās iekārta, kurā cilvēki var iemaksāt naudu vai no kuras var izņemt skaidru naudu, izmantojot kredītkarti vai debetkarti.

## Bankomāti Latvijā
2013. gada beigās Latvijā bija izvietoti 1154 bankomāti. Bankomātu darbu Latvijā nodrošina septiņas bankas. Visvairāk bankomātu — 427 — nodrošina *[[Swedbank]]*. *[[SEB banka]]* izvietojusi 248 bankomātus, banka *[[Citadele banka]]* — 168 bankomātus, *[[DNB banka]]* — 165 bankomātus, *[[Nordea]]* bankas Latvijas filiāle — 112, *[[PrivatBank]]* — 20, bet *[[Rietumu Banka]]* — 14 bankomātus. 2013. gada beigās naudu varēja iemaksāt 229 bankas automātos. Bankomātus ar iemaksas funkciju nodrošina četras bankas — *Swedbank* bija izvietojusi 115 ierīces ar naudas iemaksas funkciju, *SEB banka* — 62, banka *Citadele banka* — 28, *DNB banka* — 24.

## Noziegumi
Reizēm ar bankomātiem tiek veikti noziegumi, kas saistīti ar naudas izkrāpšanu. Piemēram, noziedznieki var bankomātam pievienot ierīci, kas nolasa tur ievietotās bankas kartes PIN kodu un vēlāk izgatavot attiecīgās kartes dublikātu. Līdz ar to bankomātus nav ieteicams lietot, ja tiem ir pieslēgtas aizdomīgas ierīces.

## Atsauces

## Skatīt arī
* Norēķinu karte
Dziesmu svētki

**Dziesmu svētki** var būt:
* Dziesmu svētki Latvijā:
** Vispārējie latviešu Dziesmu un deju svētki
** Latvijas Skolu jaunatnes dziesmu un deju svētki
* Igauņu dziesmu svētki
* Lietuvas dziesmu svētki
Oksirrinha

thumb|250px|Oksirrinhas (Oxyrhynchos) atrašanās vieta Ēģiptē
**Oksirrinha** (; senēģiptiešu: *Pr-Medjed*; koptu: *Pemdje*; arābu: *al-Bahnasa*) ir viena no visvarīgākajām arheoloģisko atradumu vietām Ēgiptē. Pēdējos gadsimtus Oksirrinhas apkārtnē intensīvi turpinās izrakumi. Šajā vietā atrodas milzum daudz papirusu tekstu no hellēņu, romiešu un bizantiešu periodiem Ēģiptes vēsturē. Šos atrastos tekstus savā laikā izmantoja sengrieķu dramaturgs Menandrs, kā arī tie tika izmantoti Toma evaņģēlijā, nozīmīgā kristiešu dokumentā.

## Etimoloģija
Oksirrinhas pilsētas vārds ir cēlies no zivju sugas nosaukuma, kura dzīvo Nīlā. Šai zivij bija nozīmīga loma ēģiptiešu mitoloģijā, jo tā apēda Ozīrisa dzimumlocekli. Konkrēti nav zināms, kura bija šī zivju suga. Iespējams, šī zivs bijusi *[[Mormyridae]]* dzimtas pārstāve, kura bieži figurējusi ēģiptiešu un citu tautu mākslā.

## Ārējās saites
* Atradumu arhīvs
Keiptaunas Universitāte

**Keiptaunas Universitāte** () ir sabiedriski finansēta universitāte Keiptaunā, Dienvidāfrikas Republikā.

Dibināta 1829. gada 1. oktobrī kā **Dienvidāfrikas koledža** (*South African College*). Pēc starptautisko universitāšu rangu tabulām tā ir viena no labākajām Āfrikas universitātēm. Aparteīda sistēmas laikā Keiptaunas Universitāte bija viens no pretaparteīda noskaņojumu centriem. 1987. gadā universitātes pilsētiņā notika nemieri un cīņas starp policiju un studentiem.

Universitātāte ir pazīstama ar pētījumiem kosmoloģijā, topoloģijā, kodolfizikā un radioastronomijā.

## Pazīstami universitātes darbinieki
* Kristiāns Barnards (*Christiaan Barnard*)
* Breitens Breitenbahs (*Breyten Breytenbach*)
* Andrē Brinks (*André Brink*)
* Lanselots Hogbens (*Lancelot Hogben*)
* Harijs Hemonds Hess (*Harry Hammond Hess*)
* Džons Maksvels Kutzē (*John Maxwell Coetzee*, Nobela prēmija)
* Alans Makleods Kormaks (*Allan McLeod Cormack*, Nobela prēmija)
* Alfrēds Redklifs-Brauns (*Alfred Radcliffe-Brown*)

## Pazīstami universitātes absolventi
* Kristiāns Barnards (*Christiaan Barnard*)
* Breitens Breitenbahs (*Breyten Breytenbach*)
* Rodžers Īberts (*Roger Ebert*)
* Ričards Grānts (*Richard E. Grant*)
* Ārons Klugs (*Aaron Klug*, Nobela prēmija)
* Allans Makleods Kormaks (*Allan McLeod Cormack*, Nobela prēmija)
* Džons Maksvels Kutzē (*John Maxwell Coetzee*, Nobela prēmija)
* Makss Teilers (*Max Theiler*, Nobela prēmija)
* Marks Šatlvorts (*Mark Shuttleworth*)

## Ārējās saites

*
Urāliešu valodas

thumb|300px|Urāliešu valodu ciltskoks
thumb|300px|Urāliešu valodu izplatība
**Urāliešu valodas** ir valodu saime, kurā ietilpst somugru un samodiešu valodas. Tajā ietilpst ap 30 valodas, ko prot apmēram 20 miljoni cilvēku, padarot to par vienu no mazākajām valodu saimēm pasaulē. 

Valstis ar vislielāko urāliešu valodu pratēju skaitu ir Ungārija, Somija, Krievija, Igaunija, Norvēģija un Zviedrija. Ungāru valodu lieto arī Transilvānijas, Banatas (Rumānija) un Vojevodinas (Serbija) iedzīvotāji. 

Virssaimes nosaukums cēlies no Urālu kalniem, ko uzskata par vienu no urāliešu valodu iespējamajām izcelsmes vietām. Kopā ar indoeiropiešu valodām urāliešu valodu saime ir viena no vienīgajām divām Eiropas kontinentā esošajām valodu saimēm.

## Urāliešu valodu vārdu salīdzinājums

Tabulas ar dotajiem vārdiem parāda vienotu urāliešu valodu radniecības pakāpi. Somu, igauņu, lībiešu un vepsu valodas vārdi parāda ļoti ciešu valodu radniecību, bet samojedu grupas ņencu un selkupu valodas ar zināmu kopējo radniecību parāda lielas atšķirības no, piemēram, igauņu valodas. Hantu valodas vārdi skaidri parāda ciešo līdzību ar ungāru valodu, jo abas valodas ir ugru valodas apakšgrupā. Šīs līdzības ir viegli pamanīt, bet salīdzinošā valodniecība ir tā, kas tehniskā veidā izveido sistēmu, kā to padarīt pamanāmu.

Galvenais šo tabulu avots ir Karolu Redes (*Károly Rédei*) „Urāliešu vispārējās etimoloģijas vārdnīca” (1988). Urāliešu valodas veido divi lieli zari — somugru un samodiešu valodas. Rekonstruēt kopējās urāliešu pirmvalodas (PU) vārdus ir ļoti sarežģīti, tā ka pirmvalodas vārdi no samodiešu valodām ir attiecināmi tikai uz pirmurāliešu vārdiem, lielāko daļu atstājot tikai kā somugru pirmvalodas (SU) vārdu.
 
**Urāliešu valodu vārdu salīdzinājums I: Lietvārdi**

**Urāliešu valodu vārdu salīdzinājums I: Darbības vārdi, Skaitļa vārdi, vietniekvārdi**

### Urāliešu skaņu atbilsmes

Dotās etimoloģijas rāda dažu urāliešu skaņu atbilsmes, šeit, somu un ungāru valodas skaņu atbilsmes

* somu /p-/ atbilst ungāru /f-/ (piemēram, *puu:fa*)
* somu /k-/ pirms /a/ un /o/ atbilst ungāru /h-/ (piemēram, *kala:hal*), citos gadījumos somu /k-/ ungāriem paliek /k-/ (piemēram, *käsi:kéz*)
* somu /-t-/ atbilst ungāru /-z/ (piemēram,. *sata:száz*)
* somu /-nt-/ atbilst ungāru /-d-/ (piemēram, *tunte:tud*)
* somu /s-/ atbilst ungāru /sz-/ vai /Ø-/ (piemēram, *silmä:szem*, *syli:öl*), kas norāda uz to, ka šis somu /s/ ir radies no diviem atšķirīgiem /s/, kuru atšķirība ungāru valodā vēl ir skaidra.

Pēc šiem un citiem novērojumiem var plaši rekonstruēt pirmurāliešu fonēmas. Urālistikā pastāv uzskats, ka somu valodā pamatā ir saglabājušies pirmurāliešu līdzskaņi, bet ungāru valodā to vietā parādās jauninājumi. Savukārt senos pirmurāliešu patskaņus var atrast sāmu valodā.

## Ārējās saites
SVID analīze

**SVID analīze** () ir stratēģijas plānošanas instruments, kas ļauj noteikt uzņēmuma vai projekta **s**tiprās puses (***S'''trengths''), '''v'''ājības (***W**eaknesses''), **i**espējas (***O*'pportunities*) un *'d**raudus (***T*'hreats*).

== Izmantošana ==
Veicot SVID analīzi, izvērtē iekšējo un ārējo faktoru sniegtās priekšrocības un problēmas.
* *'S**tiprās puses — tās organizācijas īpašības, kas tai var palīdzēt sasniegt noteikto mērķi.
* **V**ājās puses — tās organizācijas īpašības, kas var kavēt noteiktā mērķa sasniegšanu.
* **I**espējas — tie ārējie faktori, kas var organizācijai palīdzēt sasniegt noteikto mērķi.
* **D'''raudi — tie ārējie faktori, kas var organizāciju kavēt noteiktā mērķa sasniegšanā

## Ārējās saites
* SVID lekcija, daži piemēri
* SVID analīze + veidne
* SVID stratēģijas
* SVID analīze, vēsture, metode un piemēri
* Rīks SVID izveidošanai
Sidnejas Universitāte

**Sidnejas Universitāte** (, *Sydney Uni, USyd*) ir sabiedriski finansēta universitāte Sidnejā, Austrālijā. Pēc studentu skaita universitāte ir otrā lielākā valstī. Īpaši spēcīga tā ir humanitārajās zinātnēs, sociālajās zinātnēs un biomedicīnā.

Tā ir dibināta 1850. gadā un ir vecākā universitāte Austrālijā.

## Pazīstami universitātes darbinieki
* Alfrēds Redklifs-Brauns (*Alfred Radcliffe-Brown*)
* Žermēna Grīra (*Germaine Greer*)
* Enohs Pauels (*Enoch Powell*)
* Roberts Robinsons (*Robert Robinson*, Nobela prēmija ķīmijā)

## Pazīstami universitātes absolventi
* Edmunds Bārtons (*Edmund Barton*)
* Brūss Berefords (*Bruce Beresford*)
* Džons Harsani (*John Harsanyi*, Nobela prēmija ekonomikā)
* Džons Hauards (*John Howard*)
* Džeina Kempione (*Jane Campion*)
* Džons Kornforts (*John Cornforth*, Nobela prēmija ķīmijā)
* Marks Letems (*Mark Latham*)
* Viljams Makmans (*William McMahon*)
* Daglass Mosons (*Douglas Mawson*)
* Ērls Peidžs (*Earle Page*)
* Pīters Vīrs (*Peter Weir*)
* Gofs Vitlems (*Gough Whitlam*)
* Džeimss Volfensons (*James Wolfensohn*)

thumb|300px|Sidnejas Universitātes centrālais laukums (''Main Quadrangle'')

## Ārējās saites

* 

* ''University of Sydney Union'' 
* ''University of Sydney athletics''
Ungāru valoda

**Ungāru valoda** (*magyar nyelv*) ir somugru valoda, ko galvenokārt lieto ungāri jeb maģāri Centrāleiropā. Tā ir Ungārijas valsts valoda un kopš  arī viena no Eiropas Savienības oficiālajām valodām. Ungāru valodas pratēju kopskaits ir ap 13,6 miljoniem cilvēku, no kuriem 10,3 miljoni dzīvo Ungārijā. Ārpus Ungārijas visvairāk ungārvalodīgo dzīvo Rumānijā (1,45 miljoni), Slovākijā (600 tūkstoši), Serbijā (450 tūkstoši) un Ukrainā (180 tūkstoši). Tuvākās radniecīgās valodas ir hantu un mansu valodas, ko lieto nelielas iedzīvotāju grupas Sibīrijas rietumos.

Ungāru valodas teksti jau kopš 13. gadsimta tiek pierakstīti ar pielāgotiem latīņu alfabēta burtiem. Tās ortogrāfija stabilizējās 16. gadsimtā līdz ar grāmatu iespiedmašīnu izgudrošanu.

## Ungāru īpašvārdu atveidošana

Ungāru valodas īpašvārdu atveidošana latviešu valodas vidē tiek veikta pēc fonētiskās transliterācijas principa. Ungāru valodas alfabēta burti un burtkopas tiek tieši pārlikti latviešu valodas ortogrāfijā, pakļaujot šos vārdus gramatizācijai.

Pēc šiem noteikumiem atveido ungāru personvārdus, kā arī ģeogrāfiskos nosaukumus Ungārijā. Kā otrās nosaukumu formas ungāru toponīmi sastopami Transilvānijā Rumānijā, Burgenlandē Austrijā, Vojevodinā Serbijā, Aizkarpatu apgabalā Ukrainā, kā arī Ungārijas pierobežas rajonos Horvātijā, Slovākijā un Slovēnijā.

Ungāriski personvārdi bieži sastopami Slovākijā un Rumānijā. Atveidojot citu pasaules reģionu ungāru izcelsmes personu vārdus, jāņem vērā šajā zemē pieņemtā izrunas prakse. Piemēram, Nikolā Sarkozī atveido pēc franču izrunas (*Sarkozy*), nevis pēc oriģinālā *Sárközi* — *Šārkezi*.

## Atsauces
Votu valoda

Votu valoda ir viena no somugru valodām, kurā runā voti Ingrijā, Krievijā, starp Sanktpēterburgu un Igauniju. Tuvākās radniecīgās valodas ir igauņu valoda un lībiešu valoda. Šobrīd votu valodā runā tikai divos Kingisepas apvidus ciemos — Krakoļē un Lužicā. Pirmā pasaules kara sākumā bija vēl 1000 votu valodas pratēju, bet PSRS laikā tā gandrīz izzudusi.

Latvijā vēsturiski bijusi votu valodas sala — tā saucamie Bauskas krieviņi.
Keins

**Keins** var būt:

* Harijs Keins (*Harry Kane*) — angļu futbolists;
* Maikls Keins (*Michael Caine*) — britu aktieris;
* Patriks Keins — amerikāņu hokejists;
* "Pilsonis Keins" — 1941. gada ASV kinofilma;
* Tims Keins (*Tim Kaine*) — amerikāņu politiķis.
Krimināltiesības

**Krimināltiesības** ir publisko tiesību nozare, kas "nosaka kriminālatbildības pamatus un principus, par noziedzīgiem atzītos nodarījumus un par to izdarīšanu paredzētos sodus, reglamentē soda noteikšanas principus, kā arī nosacījumus atbrīvošanai no kriminālatbildības un soda". Krimināltiesības iedalāmas vispārīgajā (noziedzīgs nodarījums, tā stadijas un sastāvs, sodu veidi un noteikšanas principi, apstākļi, kas izslēdz kriminālatbildību) un sevišķajā (noziedzīgu nodarījumu un sankciju par to uzskaitījums) daļā. Latvijas krimināltiesību pamatavots ir 1998. g. Krimināllikums. No administratīvo pārkāpumu tiesībām Latvijā krimināltiesības atšķiras ar smagākām sankcijām un sarežģītāku procesu. Dažu nodarījumu (genocids, kara noziegumi u. c.) sodīšanu regulē arī t. s. starptautiskās krimināltiesības.

## Krimināltiesību avoti Latvijā

* 1903. gada Krievijas impērijas Sodu likums
* 1933. gada Sodu likums
* 1926. gada KPFSR Kriminālkodekss 
* 1961. gada LPSR Kriminālkodekss
*1991. gada 29. augusta Latvijas Kriminālkodekss
* 1998. gada Krimināllikums

## Skatīt arī

* Kriminālprocess
* Noziedzīgs nodarījums
* Sods
** Brīvības atņemšana
** Nāvessods
* Tiesa
** Starptautiskā krimināltiesa

## Atsauces

## Ārējās saites
* LR Krimināllikums
Cilindrs

right|thumb|180px|Taisns riņķa cilindrs
**Cilindrs** ( *(kulindros)* — 'ritulis') ir telpiska figūra, ko ierobežo virsma, kuras punkti atrodas vienādā attālumā no ass un divas paralēlas plaknes, kas ir perpendikulāras šai asij. Cilindru var definēt arī šādi: tā ir telpiska figūra, kas rodas taisnstūrim rotējot ap vienu no tā malām.

Plašākā nozīmē cilindrs ir figūra, kas sastāv no virsmas, kas sastāv no savstarpēji paralēlām taisnēm, kas iet cauri kādai plaknes līknei. Ja taišņu krustošanās leņķis ar plakni ir taisns, tas ir taisns cilindrs. Ja tas leņķis nav taisns, tas ir slīps cilindrs. Ja līkne ir riņķa līnija un leņķis ir taisns, tas ir taisns riņķa cilindrs (figūra, kuru parasti saprot ar jēdzienu cilindrs). Ja līkne ir elipse, tas ir eliptiskais cilindrs (izskatās kā no sāniem saspiests riņķa cilindrs). Ja līkne ir lauzta līnija, tas ir prizma. Ja līkne ir parabola vai hiperbola, tas ir paraboliskais vai hiperboliskais cilindrs. Tā kā šādas līknes nav noslēgtas, šādiem cilindriem viena puse ir vaļā.

## Taisns riņķa cilindrs
Vispārīgā nozīmē cilindrs var būt bezgalīgi garš. Parasti tomēr cilindram ir garums un tas ir attālums starp galu plaknēm, un to apzīmē ar *h*. Cilindra rādiusu parasti apzīmē ar *r*. Cilindra tilpumu V var aprēķināt:
:V = \pi r^2 h \,
Cilindra virsmas laukums:
* Augšējās plaknes (riņķa) laukums: ( \pi r^2 )\, +
* Apakšējās plaknes (riņķa) laukums: ( \pi r^2 )\, +
* Sānu virsmas laukums:( 2 \pi r h )\,.

Kopā ar augšējo un apakšējo virsmu:
:A = 2 \pi r^2 + 2 \pi r h = 2 \pi r ( r + h ).\,
Cilindrs, kuram *h=2r* ir ar mazāko virsmas laukumu pie dotā tilpuma vai lielāko tilpumu pie dotā virsmas laukuma.

## Cilindra šķēlumi
Cilindru šķeļot ar plakni, kas perpendikulāra cilindra asij, iegūst riņķi, kura rādiuss vienāds ar cilindra rādiusu.

Cilindru šķeļot ar plakni, kas paralēla cilindra asij, iegūs divas taisnes, attālums starp kurām, atkarīgs no attāluma starp šķeļošo plakni un cilindra asi, kā arī no cilindra rādiusa.

Cilindru šķeļot ar jebkuru citu plakni, iegūst elipsi, kuras īsākais rādiuss ir vienāds ar cilindra rādiusu un garākais rādiuss ir atkarīgs no cilindra rādiusa un leņķa starp šķeļošo plakni un cilindra asi.

## Skatīt arī
* Konuss
* Prizma

## Ārējās saites
Skudras (nozīmju atdalīšana)

**Skudras** var būt:
* Skudras — kukaiņi, skudru dzimtas pārstāvji.
* Skudras — apdzīvota vieta Kokneses novada Kokneses pagastā.
* Skudras — apdzīvota vieta Rēzeknes novada Vērēmu pagastā.

## Skatīt arī
* Skudra
* Skudras purvs
* Skudras upīte
Jaudas koeficients

**Jaudas koeficients** ir fizikāls lielums, kas raksturo maiņstrāvas enerģētiskos parametrus. No tā atkarīga maiņstrāvas patērētāja kvalitāte - cik efektīvi tas izmanto elektroenerģiju. Jaudas koeficientu apzīmē ar **cosφ**, kas var būt robežās no 0 līdz 1, vai arī izsaka procentos un apzīmē ar grieķu burtu **λ** (var būt robežās no 0 līdz 100%). Skaitliski vienāds ar aktīvās jaudas attiecību pret pilno jaudu:
: \lambda = \cos \varphi = \frac{P}{S}  \,
Aktīvā jauda tiek patērēta derīgā darba veikšanai, bet pilnā vienāda ar aktīvās un reaktīvās jaudas summu. 

## Elektrības patērētāju kvalitātes iedalījums pēc jaudas koeficienta vērtības

## Jaudas koeficienta fizikālā būtība
Reāliem maiņstrāvas patērētājiem visbiežāk ir gan aktīvās, gan arī reaktīvās induktīvās pretestības un tajos strāva atpaliek no sprieguma par fāzu nobīdes leņķi** φ=0**. Šo strāvu var sadalīt divās komponentēs. Strāvas aktīvā komponente sakrīt fāzē ar spriegumu, bet reaktīvā komponente **I<sub>r</sub>** atpaliek fāzē no sprieguma par 90°. Strāvu vektori veido strāvu trijstūri. No šī trijstūra atrod strāvas aktīvo komponenti **I<sub>a</sub>=I cosφ**. Izsakot ar to aktīvo jaudu, iegūst 
**P=I<sub>a</sub>U = IU cosφ	**
Reizinātāju **cosφ** sauc par jaudas koeficientu. Tas raksturo maiņstrāvas ķēdes noslogotību ar aktīvo jaudu vai ar aktīvo strāvu.
Ja cosφ=0, tad fāzu nobīdes leņķis starp strāvu un spriegumu ir 90°, ķēdei nav aktīvās strāvas, jo 
**I<sub>a</sub>=I cosφ=0	**	
un tajā plūst tikai reaktīvā strāva Ir sinφ. Jo lielāks ir jaudas koeficients cosφ, jo lielāka aktīvā strāva un mazāka reaktīvā strāva.
Tauriņi

**Tauriņi** (*Lepidoptera*) jeb dienas tauriņi ir kukaiņu grupa, kas kopā ar naktstauriņiem veido zvīņspārņu kārtu. Kādreiz tā bija atsevišķa taksonomiskā vienība, apakškārta (zinātniskais nosaukums: *Rhopalocera*), bet mūsdienu zvīņspārņu sistemātikā šāda taksonomiskā vienība netiek izmantota, tomēr terminu ‘tauriņš’ turpina bieži lieto ikdienā un pat daudzos informācijas avotos arī ir sastopams šāds kopējs tauriņu sugu apzīmējums. Dienastauriņu grupā ietilpst 3 sūcējsnuķaiņu apakškārtas (*Glossata*) virsdzimtas: Amerikas kožutauriņi (*Hedyloidea*), resngalvīši (*Hesperioidea*) un īstie tauriņi (*Papilionoidea*). Tauriņi ir izplatīti gandrīz visā pasaulē, un pretēji naktstauriņiem, kas veido otru zvīņspārņu kārtas grupu, tie galvenokārt ir aktīvi pa dienu, kā arī to spārni parasti ir košās krāsās vai uzkrītoši izrotāti. Dienas tauriņiem iezīmīgas pazīmes ir arī izteiksmīgi lielas antenas, priekšējo un aizmugurējo spārnu savienošanās princips, spārnu stāvoklis miera un lidojuma laikā.

No visām zvīņspārņu sugām tauriņi ir apmēram 9%, kas ir apmēram  aprakstītas sugas un apmēram 3500 neaprakstītas sugas (galvenokārt tropos dzīvojošās). Naktstauriņi veido 91% no visiem zvīņspārņiem. Lielākā daļa tauriņu sugu pieder pie raibeņu dzimtas (*Nymphalidae*), tās ir apmēram 7080 sugas. Otra lielākā dzimta ir zeltainīšu dzimta (*Lycaenidae*), kurā ir apmēram 5955 sugas.

## Uzbūve
Tauriņu ķermenī, tāpat kā visiem kukaiņiem, izšķirami trīs nodalījumi: galva, krūtis un vēders. Uz galvas ir lielas, gandrīz pussfēriskas acis un garas, posmainas antenas. Atšķirībā no naktstauriņiem, antenas nav klātas ar maziem matiņiem. Galvas apakšdaļā ir sūcējtipa mutes orgāni. Ar garo sūcējsnuķi tauriņi sūc ziedu nektāru, bet miera stāvokli tas ir saritināts. Krūtis sastāv no trim segmentiem: priekšējā, vidējā un aizmugurējā krūškurvja. Pie katra segmenta ir pa vienam pārim kāju, lai gan dažiem tauriņiem, piemēram, raibeņu dzimtas tauriņiem, priekšējais kāju pāris ir reducēts un netiek izmantots, lai pārvietotos. Uz vidējā un aizmugurējā segmenta atrodas spārni. Abus spārnu pārus klāj epidermālas izcelsmes zvīņas. Spārnu dzīslojums ir būtiska tauriņu tālākās sistemātikas iezīme.

Tauriņi ir pilnas pārvērtības kukaiņi, tiem ir kāpuri. Kāpuri ir tārpveidīgi, tiem ir grauzējtipa mutes orgāni, augēdāji. Daudzi no kāpuriem ir kultūraugu un mežu kaitēkļi.

## Krāsojums
Tauriņu krāsu nosaka divi faktori, tas ir, pigmenti, kas nosaka krāsvielu esamību, un matiņu struktūra, to izkārtojums un izvietojums uz ķermeņa un spārniem — interferences un gaismas difrakcijas rezultātā krāsa mainās. Šo parādību rezultātā var rasties metāliskas vai matētas virsmas efekts. Tauriņu pamatkrāsu tomēr nosaka tikai pigmenti.

## Atsauces

## Ārējās saites

* 
*
1917. gada Balfūra deklarācija

[right|thumb|200px|[Artūrs Balfūrs]]
**1917. gada Balfūra deklarācija** (datēta ar 1917. gada 2. novembri) bija formāls paziņojums par Lielbritānijas un Īrijas Apvienotās Karalistes valdības politisko attieksmi pret Osmaņu impērijas sadalīšanu pēc Pirmā pasaules kara. Tajā toreizējais britu ārlietu ministrs Artūrs Balfūrs paziņoja baņķierim Valteram Rotšildam, ka britu valdība atbalsta cionistu plānus par ebreju tautas nacionālās mītnes izveidi Palestīnā ar noteikumu, ka nedrīkst tikt darīts nekas tāds, kas varētu apdraudēt tur esošo kopienu tiesības.

## Skatīt arī
* Sevras līgums

## Ārējās saites

* 1917. gada deklarācijas teksts 
* Donald Macintyre, The Independent, 2005. gada 15. maijā, "Mūsdienu Izraēlas dzimšana: papīra gabals, kurš mainīja vēsturi" 
*
2007. gads sportā

Šeit ir apkopoti **[[2007. gads|2007. gada]] notikumi [[sports|sportā]]**.

## Notikumi

### Janvāris
* 11. janvāris — futbola superzvaigzne Deivids Bekhems paziņoja ka atstās Madrides "Real", lai pievienotos ASV komandai "Los Angeles Galaxy".
* 28. janvāris — Ķīnā, Čunčinā, sākās 2007. gada Āzijas ziemas spēles.

### Marts
* 18. marts — 2007. gada F1 sezona sākās Albertparka trasē, pārliecinošu uzvaru izcīnīja Kimi Reikenens.
* 24. marts — pirmo oficiālo futbola spēli aizvadīja Melnkalnes futbola izlase, kurā tā ar 2—1 uzvarēja Ungārijas izlasi.

### Aprīlis
* 8. aprīlis — Začs Džonsons uzvarēja ASV golfa Masterturnīrā.
* 14. aprīlis — bijušais šaha Pasaules čempions Garijs Kasparovs aizturēts Maskavā par piedalīšanos aizliegtā gājienā.
* 17. aprīlis — 2014. gada Āzijas spēles nolēma organizēt Dienvidkorejas pilsētā Inčonā.
* 18. aprīlis — Polija un Ukraina tika izvēlētas par futbola *[[Euro 2012]]* mājvietu.

### Maijs
* 13. maijs — 2007. gada Pasaules čempionātā hokejā uzvarēja Kanādas valstsvienība.

### Jūlijs
* 4. jūlijs — Soči tika izraudzīti par 2014. gada ziemas olimpisko spēļu mājvietu.
* 29. jūlijs — pirmoreiz par Āzijas kausa čempioniem futbolā kļuva Irākas futbola izlase, ar rezultātu 1—0 uzvarot Saūda Arābiju.

### Augusts
* 24. augusts—2. septembris — Japānā notika Pasaules čempionāts vieglatlētikā.
* 25. augusts — futbola spēlē starp *[[Getafe CF]]* un *[[Seville FC]]* saļima Antonio Puerta, kurš nomira dažas dienas vēlāk slimnīcā.

### Septembris
* 13. septembris — *[[McLaren]]* *[[Formula 1]]* komanda pēc spiegošanas skandāla zaudēja visus šajā sezonā nopelnītos punktus.
* 15. septembris — helikoptera avārijā Skotijā gāja bojā rallija pilots Kolins Makrejs un viņa piecgadīgais dēls.

### Oktobris
* 8. oktobris — vieglatlēte Meriona Džonsa atteicās no savām olimpiskajām medaļām dažas dienas pēc tam, kad viņa atzinās dopinga lietošanā.
* 20. oktobris — Pasaules kausā regbijā zelta medaļas izcīnīja Dienvidāfrikas izlase.
* 21. oktobris — 2007. gada F1 sezona noslēdzās Interlagušas trasē, uzvaru gan sacīkstē, gan čempionātā izcīnīja Kimi Reikenens.
* 30. oktobris — Brazīlija paziņoja, ka tā rīkos 2014. gada FIFA Pasaules kausu.

## Dzimuši
[thumb|120px|[Lamins Jamals]]
* 22. janvāris — Pau Kubarsi (*Pau Cubarsí*), Spānijas futbolists
* 21. marts — Ītans Nvaneri (*Ethan Nwaneri*), Anglijas futbolists
* 24. aprīlis — Estevans Viljans (*Estêvão Willian*), Brazīlijas futbolists
* 4. maijs — Kendrijs Paess (*Kendry Páez*), Ekvadoras futbolists
* 13. jūlijs:
** Lamins Jamals (*Lamine Yamal*), Spānijas futbolists
** Dārta Neimane, latviešu skeletoniste

## Miruši
[thumb|120px|[Kolins Makrejs]]
* 25. aprīlis — Alans Bols (*Alan Ball*), Anglijas futbolists un treneris (dzimis 1945)
* 28. augusts — Antonio Puerta, spāņu futbolists (dzimis 1984)
* 15. septembris — Kolins Makrejs (*Colin McRae*), britu autorallija pilots (dzimis 1968)
* 7. oktobris — Noriks Abe (*Norick Abe*), japāņu motociklists (dzimis 1975)
* 9. decembris — Rafaels Sperafiku (*Rafael Sperafico*), brazīliešu autosportists (dzimis 1981)

## Ārējās saites
* 2007. gads Latvijas sportā, raksts Diena.lv (29.12.2007)
R-7 PS

**R-7 PS** jeb **8K71PS** bija PSRS pirmā kosmiskā nesējraķete. Tā tika izveidota, nedaudz modificējot starpkontinentālo ballistisko raķeti (SKBR). Raķete tika izgatavota divos eksemplāros, un ar to tika palaisti pavadoņi Sputņik-1 un Sputņik-2.

## Startu hronoloģija

## Ārējās saites
* Rocket for Sputnik russianspaceweb.com
* Sputnik 8K71PS astronautix.com
Sinagoga

[thumb|250px|1270. gadā uzceltā [Staronova sinagoga Prāgā]]
**Sinagoga** (no  (*synago*) — 'sapulcēties') ir ebreju sapulcēšanās vieta un dievnams lūgšanām, Toras un svēto rakstu studijām un mācīšanai. Lai sinagogā varētu noturēt lūgšanas, ir nepieciešami minimums desmit vīriešu dzimuma dievlūdzēji (מניין \ מִנְיָ*ן*‎ (*minyán*)).

Ivritā sinagogas apzīmējums ir "eda" jeb *beth knesset* (בית כנסת — 'sapulču nams') vai *beth tefila* (בית תפילה — 'lūgšanu nams'). Tā ir sadalīta lūgšanu telpā un mazākās studiju telpās, ko sauc par *beth midrash* (בית מדרש‎ — 'mācību nams').

## Iekārtojums
Austrumu pusē, Jeruzalemes virzienā, īpašā relikviju šķirstā *[[Aron ha-Qodesch]]* (ארון קודש — 'svētā lāde'), tiek glabāti Toras rakstu ruļļi iknedēļas priekšlasījumiem. Virs relikviju šķirsta atrodas simboliska lūgšanu tāfele, kas atgādina par 248 pozitīvajiem baušļiem un 365 negatīvajiem baušļiem. Virs lādes iekārta Mūžīgā gaisma *[[Ner Tamid]]*, kas atgādina par uguns stabu, kas izraēla ciltīm rādīja ceļu klejojumos cauri Sinaja tuksnesim. Tā atgādina arī par Mūžīgo gaismu, kas atradās Jeruzalemes tempļa priekšā kā simbols ebreju vienotībai ar Dievu. Lūgšanu laikā svētā Tora tiek izņemta no šķirsta un uzlikta uz lasīšanas pults bima jeb *almemor*.

Tradicionālajās aškenazi ebreju sinagogās lasīšanas pults bima atrodas telpas vidū. Sefardu ebreju lūgšanu namos *[[Aron ha-Qodesch]]* atrodas pie uz Jeruzalemes pusi esošās austrumu sienas, bet bima tai pretī rietumos. Telpu parasti rotā septiņžuburu svečturis jeb menora.

## Sinagogas Latvijā

## Literatūra
* *Latvija. Sinagogas un rabīni 1918-1940* (Nātana Barkāna projekts, sast. Rita Bogdanova) Rīga: "Shamir", Preses nams, 2004.  (210 sinagogu fotogrāfijas ar adresēm 61 Latvijas pilsētā un miestā, dati par vairāk kā 200 Latvijas rabīniem, kantoriem un šehteriem)

## Skatīt arī
* Jūdaisms
* Sabiles sinagoga
* Rīgas Horālā sinagoga
* Rīgas sinagoga
* Daugavpils sinagoga

## Atsauces

## Ārējās saites

* Kas ir sinagoga
* Die räumliche Gestaltung einer Synagoge
* Synagogues d'Europe
* Kuldīgā sinagogu pārbūvēs par bibliotēku
Psihoze

**Psihoze** ir vispārīgs psihiatrijas apzīmējums garīgā stāvokļa veidam, kuru bieži saista ar realitātes sajūtas pazušanu. Latvijas medicīnas portālā psihoze ir definēta šādi: "Psihoze ir psihisks traucējums, kas var izpausties ar dažādiem simptomiem. Visbiežāk psihoze izpaužas ar aptumšotu apziņu, neadekvātu reālās pasaules uztveri, ar dažādām normālai psihikai neraksturīgām parādībām (murgi, halucinācijas u.c.), uzvedības traucējumiem, kas ievērojami atšķiras no ierastās šī cilvēka uzvedības."

Psihozes stāvoklī cilvēki pārdzīvo halucinācijas (visbiežāk dzirdes un redzes halucinācijas), tiem rodas dažādas paranoiskas vai maldīgas domas, tiek dezorganizēta domāšana. Tā ir bieži saistīta ar izpratnes trūkumu neparastās vai savādās situācijās.

## Psihožu veidi
* Akūtā psihoze
* Reaktīvā psihoze
* Alkohola psihoze
* Infekciju psihoze
* Histēriskā psihoze

## Atsauces

## Ārējās saites

* Psihoze - psihiska slimība | Medicīnas termins
CL

**CL** var būt:
;Cl
* Hlora ķīmiskais simbols

;CL
* Latvijas Republikas Civillikums
* Čīles ISO 3166-1 kods
* Šrilankas IVR kods

;cl
* .cl — Čīles augšējā līmeņa domēns
Bībeles kodi

right|200px|thumb|Šeit redzams teksts angļu valodā, kur var izlasīt kodētā formā "Bible code" (no angļu valodas: ''Bībeles kods'')

**Bībeles kodi**, pazīstami arī kā **Toras kodi**, ir daudznozīmīgi vārdi vai frāzes, kurus pēc daudzu cilvēku domām var atrast kodētā formā Bībeles tekstā vai arī ebreju Torā. Toties citi apgalvo, ka šādas kodētas frāzes var atrast jebkurā apjomīgā tekstā. Vienkāršākā metode, kā atrast šādas kodētas frāzes, ir vienādā attālumā izvietoti burti (). Lai varētu izrakstīt kodētas frāzes no teksta, jāizvēlas viens sākuma burts un nākamie burti tiek ņemti pēc noteiktas secības (skatīt attēlu). 13.gadsimtā spāņu rabīns Bačja ben Ašers bija pirmais, kurš pēc ELS metodes no Bībeles teksta izveidoja šādas it kā kodētas frāzes.

## Pārskats
Diskusijas un strīdi par vienu no specifiskāko šifrēšanas metodi aizsākās 1994. gadā, kad Dorons Vitzums, Elijahu Ripss un Jojavs Rosenbergs iesniedza zinātnisku rakstu "Equidistant Letter Sequences in the Book of Genesis" žurnālam "Statistical Science". Pēc negaidītā bezprecedenta gadījuma, raksts nonāca žurnāla, kā arī pie lasītājiem. Tai momentāni sekoja asas diskusijas.

Kopš tā brīža "Bībeles kodi" bieži tiek saistīti ar ELS metodi. Daudzi uzskata, ka tieši šādā veidā Bībelē ir šifrēts teksts.

## Ārējās saites
*  Bībeles kods, *[[BBC Two]]* 2003.gada 20.novembra raidījuma atšifrējums.
*  Dorona Victuma kodu lapa
*  Konsultāciju lapa, veidojis profesors Roberts Haraliks

## Atsauces un piezīmes
Karputis

**Karputis** jeb **žaunastvēži**, arī **žaunastes** (*Branchiura*) ir žokļkājvēžu klases apakšklase. Karputis mēdz dēvēt arī par **zivjēžiem**, **zivjutīm**. Karputis sastopamas kā saldūdeņos, tā sāļūdeņos, tās ir īslaicīgi zivju ārējie parazīti (ektoparazīti). Karputu vienīgā recentā kārta ir *[[Arguloida]]*. *[[Cyclida]]* kārtas pārstāvji (15 ģintis) dzīvoja no karbona līdz krīta periodam.

## Morfoloģija
Ķermeņa ārējā uzbūve skaidri liecina par pusparazītisku dzīvi, kā arī par to radniecību ar airkājiem. Ķermenis plakans, ovāls, 2–10 mm garš. Galva saplūdusi ar pirmo krūšu segmentu. Trīs segmentu krūšu nodalījumam ir trīs pāri divzarainu peldkāju. Pakaļējais ķermeņa nodalījums ir nesegmentētais divdaļīgais vēders. Augšžokļi pārveidojušies par stiletiem, bet pirmais žokļkāju pāris par spēcīgiem piesūcekņiem. No olas izšķīlies kāpurs maz atšķiras no pieauguša dzīvnieka.

## Sistemātika
Apakšklasē ir ~200 sugu. Latvijā konstatētas 2 sugas:  un .

**Apakšklase** 
* kārta 
** dzimta 
*** ģints 
*** ģints 
*** ģints 
** dzimta 
*** ģints 
* kārta †

(†) - izmirušu organismu grupa.

## Atsauces
Tiesneša asistents

thumb|300px|Tiesneša asistents.
**Tiesneša asistenti,** agrāk saukti par **līnijtiesnešiem,** palīdz galvenajam tiesnesim kontrolēt futbola spēli. Vairumā spēļu tiesnesim palīdz divi tiesneša asistenti.

Tiesneša asistents palīdz tiesnesim, norādot uz pārkāpumiem (parasti paceļot karodziņu, bet mūsdienās arī, izmantojot bezvadu saziņas iekārtas), kurus galvenais tiesnesis var ņemt vērā. Visi tiesneša asistentu lēmumi ir tikai ieteikums galvenajam tiesnesim; asistenti nepieņem saistošus lēmumus. Futbola spēlei tiesnešu komandu parasti izvēlas no vienas valsts, lai nebūtu saziņas problēmu.

Spēles laikā katrs asistents uzmana savu laukuma malas līniju un vienu laukuma galu, izmantojot diagonālo kontroles sistēmu.

Kādreiz tiesnešu asistentus sauca par līnijtiesnešiem. 1996. gadā nomainīja apzīmējuma nosaukumu, lai precīzāk aprakstītu viņu lomu spēlē, un angļu valodas apzīmējumā tas nebūtu vīriešu dzimtē.

## Galvenie pienākumi

6. punkts futbola noteikumos norāda uz tiesneša asistentu pienākumiem, taču konkrētā spēlē galvenais tiesnesis var šo pienākumu sarakstu mainīt. Šie pienākumi parasti iekļauj norādīšanu uz gadījumiem:
* Kad bumba pilnībā šķērso laukuma robežu.
* Kurai komandai pienākas bumba ievadīšanai spēlē.
* Kad spēlētājs saņem bumbu vai aktīvi piedalās uzbrukumā aizmugures situācijā.
* Kad spēlētāji pārkāpj noteikumus, kad to skaidri neredz galvenais tiesnesis.

Galvenais tiesnesis var arī pajautāt asistenta viedokli par spēles incidentu. Asistenti parasti palīdz tiesnesim ar spēlētāju maiņām, sagatavošanās un administratīviem pienākumiem.

## Ārējās saites
Daugavpils 13. vidusskola

**Daugavpils 13. vidusskola** bija Daugavpils vispārējās vidējās izglītības iestāde ar padziļinātu mūzikas apmācību, kas atradās Valkas ielā 4A.

## Vēsture
Daugavpils 13. vidusskolu atklāja 1972. gadā, pedagoģiskais kolektīvs pamatā sastāvēja no Daugavpils 6. astoņgadīgās skolas skolotājiem un vairākiem Daugavpils 11. vidusskolas skolotājiem. 1972. gadā 9.—10. klasēs (meitenēm) ieviesa mašīnrakstīšanas specializāciju. 1973. gadā skolā atvēra klases ar padziļinātu mūzikas apmācību. 1993. gadā vidusskolā izveidoja klases ar mūzikas novirzienu un ieviesa mūzikas elementārās teorijas, mūzikas literatūras, harmonijas, diriģēšanas, solo dziedāšanas mācīšanu. 1994.gadā Daugavpils 13. vidusskola ieguva vispārizglītojošās skolas ar mūzikas novirzienu statusu. 1994. gada maijā DPU Mūzikas fakultāte un 13. vidusskola noslēdza sadarbības līgumu par mācību metodiskā darba un izglītības satura pilnveidošanas iespējām. 2022. gadā skola apvienota ar Daugavpils 15. vidusskolu, Daugavpils pilsētas 28. pirmsskolas izglītības iestādi un Daugavpils pilsētas 30. pirmsskolas izglītības iestādi, izveidojot Daugavpils Iespēju vidusskolu.

## Skolas direktori

## Izglītības programmas

Skolā mācību un audzināšanas darbs noritēja pēc 4 vispārizglītojošām mācību programmām:

# mazākumtautību pamatizglītības programma;
# mazākumtautību pamatizglītības profesionāli orientētā virziena (mūzika) programma;
# vispārējās vidējās izglītības profesionāli orientētā virziena (mūzika) programma;
# vispārējās vidējās izglītības matemātikas, dabaszinību un tehnikas virziena programma.

## Ikdiena
 
Skolā apmācība notika latviešu un krievu valodās un bilingvāli. 2017./2018.m.g. šeit mācījās 779 izglītojamie un strādāja 65 pedagoģiskie darbinieki.
Skolā bija vairāki muzikālie kolektīvi (kori, pūtēju orķestris, diksilends). Skolas koru kolektīvi bija pastāvīgi Latvijas Dziesmu un deju svētku dalībnieki un godalgoto vietu ieguvēji.
Viens no redzamākajiem skolas absolventiem un skolotājiem — komponists un kordiriģents Jevgeņijs Ustinskovs.

## Atsauces
Landtāgs

[thumb|250px|right|[Vidzemes landtāga sēžu nams, tagad Latvijas Saeimas nams]]
250px|thumb|Kurzemes bruņniecības nama zāle Jelgavā.
**Landtāgs** ( — ‘zemes sapulce’) ir pārstāvju sapulce vācvalodīgajās zemēs (pavalstīs) Vācijā un Austrijā. Vēsturiski landtāgi pastāvēja arī Svētajā Romas impērijā, Livonijā, Prūsijā, Kurzemes hercogistē, vēlāk arī Somijas lielhercogistē, Igaunijas, Kurzemes un Vidzemes guberņās.

## Latvijā
1419. gada februārī Rīgas arhibīskaps Johans VI Ambundi Valkā sasauca pirmo Livonijas zemes kungu, prelātu, vasaļu un pilsētu pārstāvju sanāksmi. Saskaņā ar 1422. gada janvāra Livonijas landtāga lēmumu sesijas bija sasaucamas ik gadus. Līdz ar landtāgu darbības sākumu mazinājās Romas pāvestu ietekme, jo Livonijas valdnieki svarīgākos jautājumus tagad varēja izlemt uz vietas. 

1435. gada 4. decembrī Livonijas ordenis Valkā parakstīja "draudzīgu vienošanos" (*eiine fruntliche eyntracht*) ar visiem Livonijas Konfederācijas partneriem (Rīgas, Kurzemes, Tērbatas, Sāmsalas-Vīkas un Tallinas bīskapiem un to vasaļiem, Rīgas, Tallinas un Tērbatas rātēm) par kopīgu militāru sadarbību. Livonijas ordeņa mestra Valtera Pletenberga valdīšanas laikā 1501. gada janvārī Livonijas landtāgā Valmierā tika noslēgts aizsardzības un uzbrukšanas savienības līgums uz 10 gadiem starp Livonijas konfederāciju un Lietuvas dižkunigaitiju.

Pēc Livonijas sabrukuma 1561. gadā sāka sanākt Kurzemes landtāgs, sākumā pēc hercoga pavēles, vēlāk – regulāri, hercogam piedaloties. Tas risināja politiskos, saimnieciskos un savstarpējo strīdu jautājumus, nodarbojās arī ar likumdošanu. 
Livonijas hercogistes, vēlāk Zviedru Vidzemes laikā darbojās Vidzemes landtāgs.

Pēc Latvijas valsts pasludināšanas un uzvaras neatkarības karā abus landtāgus likvidēja 1920. gadā vienlaikus ar Kurzemes bruņniecības un Vidzemes bruņniecības privilēģiju pilnīgu atcelšanu. Savukārt, ēkā, kas bija būvēta kā Vidzemes landtāgs, mūsdienās atrodas Latvijas Saeima.

## Skatīt arī
* Livonijas landtāgs
* Vidzemes landtāgs
* Kurzemes landtāgs
* Piltenes landtāgs
## Atsauces
Vanguard TV3

thumb|200px|right|Vanguard raķetes eksplozija īsi pēc pacelšanās

**Vanguard TV3** jeb **Vanguard Test Vehicle #3** bija ASV nesējraķetes Vanguard izmēģinājumu lidojumu eksemplārs Vanguard projektā, kura veiksmīgas darbības rezultātā orbītā tiktu ievadīts ASV pirmais Zemes mākslīgais pavadonis. Starts notika , bet raķete cieta avārijā.

## Avārija
2 sekundes pēc pacelšanās (1,2 m augstumā) raķete zaudēja vilci, un sāka krist atpakaļ. Kad tā nosēdās uz starta laukuma, tika bojātas degvielas tvertnes, un notika sprādziens. Tika iznīcināta raķete un bojāts starta laukums. *Vanguard* pavadonis nokrita nelielā attālumā, turpinot raidīt radio signālus. Diemžēl tas bija bojāts, un to vairs nevarēja izmantot kosmiskā lidojumā. Tagad pavadoni var apskatīt Smitsona aviācijas un kosmosa muzejā.

## Ārējās saites
* NSSDC Master Catalog
Civilkodekss

**Civilkodekss** ir vienots normatīvs akts, kas ietver plaša civiltiesisko attiecību spektra regulējumu.

## Civilkodeksu tipi

Pandektu sistēma: ievads, ģimenes, mantojuma, lietu un saistību tiesību daļas.

Institūciju sistēma: personu, lietu, prasījumu tiesības.

## Slavenie civilkodeksi

* Corpus iuris civilis
* Napoleona civilkodekss (1804)
* Vācijas 1896. gada civilkodekss
* Medželles kodekss

## Civilkodeksi Latvijā

* Baltijas vietējo likumu kopojums
* Latvijas Republikas Civillikums
* Latvijas PSR Civilkodekss
Propaganda

[thumb|1944. gadā atkārtotajai [Baltijas valstis|Baltijas valstu okupācijai veltīts padomju propagandas plakāts]]
**Propaganda** (no  — 'izplatīt') ir patiesas vai maldīgas informācijas izplatīšana lielam cilvēku skaitam vēlamā efekta panākšanai. Pat ja informācija ir patiesa, propaganda bieži rada maldīgu priekšstatu par kādu lietu kopumā. Propagandu bieži izplata ar dažādu plašsaziņas līdzekļu palīdzību. Propagandu galvenokārt izmanto saistībā ar politiku un patriotismu. Propaganda ir pētniecības objekts žurnālistikā, politoloģijā, socioloģijā, psiholoģijā, kā arī vēsturē. Nevajadzētu jaukt propagandu ar pārliecināšanu vai reklāmu. Termini, kas nereti tiek lietoti kā sinonīmi vārdam ‘propaganda’, ir meli, faktu sagrozīšana, maldināšana, manipulācija, prāta kontrole, psiholoģiskais karš, smadzeņu skalošana un viltus ziņas.

Vārds “propaganda” pirmo reizi fiksēts 1622. gadā, mazliet pēc Trīsdesmitgadu kara sākuma, pāvesta Gregora XV darbā *[[Congregatio de propaganda fide]]* (“Ticības izplatības kongregācija”).

## Propagandas veidi
Propagandas atpazīšana vienmēr ir bijusi problemātiska. Galvenās grūtības sagādā propagandas atšķiršana no pārliecināšanas. Propagandas veidi ir atkarīgi no mērķa. Propagandu pēc mērķa var iedalīt reliģiskajā propagandā, kara propagandā, politiskajā propagandā un reklāmas propagandā.

## Propagandas metodes
Izmantotās metodes propagandas veidošanās ir daudz un dažādas. Izplatītākās propagandas metodes:
* īstenības aizstāšana ar patīkamiem vārdiem,
* no baltā uz pelēko un melno, vai otrādi,
* izraušana no konteksta,
* neiedziļināšanās, virspusējība, sagrozīšana, maldinoša pārstāstīšana,
* darvas karotes medus mucā princips nomelnojot,
* pozitīvā izcelšanas princips attaisnojot,
* manipulācijas ar informācijas avotiem,
* apelēšana pie pierādījumiem,
* pseidoizvēles,
* vēstures viltošana ar pseidovēsturiskām kinofilmām,
* vienādošana caur līdzīgām īpašībām,
* veselā sadalīšana caur atšķirībām,
* manipulācijas ar cēloņiem un sekām,
* manipulācijas ar prioritātēm,
* iesaistīšana uzpērkot.

Attēls:Rikova un Buharina konvojēšana.jpg|Francijas krievu emigrantu avīzes 1938. gada numurs, kurā izmantota nogriezta fotogrāfija ar parakstu, ka tajā redzama Rikova un Buharina konvojēšana uz "Labējo un trockistu bloka" procesu
Attēls:Voikova bēres.jpg|Sākotnējā fotogrāfija uzņemta 1927. gadā, tajā redzami Rikovs un Buharins, kuri piedalās Voikova bēru gājienā


## Atsauces

## Ārējās saites

* 
*
Monoms

**Monoms** ir skaitļu, mainīgo un/vai mainīgo pakāpju reizinājums. Monomu var definēt arī kā polinomu, kas sastāv tikai no viena saskaitāmā. Piemēram funkcija \ f(x) = 2x^3 ir vienargumenta monoms, bet \ f(x,y) = 3x^2y^3 - divargumentu monoms.

## Monoma jēdziens
Ja ar burtiem apzīmētus skaitļus vai mainīgos lielumus savieno ar matemātisko darbību zīmēm, tad iegūst matemātisku izteiksmi, piemēram, **2a + 3x<sup>2</sup>y + 7x - 5; (m - n)<sup>2</sup> + 2mn** ir matemātiska izteiksme. Īpaši aplūko tādas matemātiskas izteiksmes, kurās skaitļi, mainīgie lielumi, kā arī to pakāpes ir savienoti ar reizināšanas zīmi. Šādas izteiksmes sauc par **monomiem** (grieķu izcelsmes vārds; *monos* nozīmē “viens”, “vienīgs”, *nomē* nozīmē “daļa”). Par monomu uzskata arī atsevišķu skaitli vai mainīgo lielumu. Tā piemēram, monoms ir **2xy<sup>2</sup>; a<sup>5</sup>; 11** Monoma skaitlisko reizinātāju sauc par **[[Koeficients|koeficientu]]**. Ja monomi atšķiras tikai ar koeficientiem vai arī ja tie ir vienādi, tad tādus monomus sauc par līdzīgiem monomiem.

### Monomu reizināšana
**Reizināt divus monomus nozīmē sareizināt to koeficientus un saskaitīt vienādo burtu [[Pakāpe|pakāpes]].** Divu monomu reizinājums vienmēr ir monoms, piemērs **(2a<sup>2</sup>b<sup>3</sup>xy)*(-3ab) = - 6a<sup>3</sup>b<sup>4</sup>xy** Viegli pārliecināties, ka monomu reizināšanai ir spēkā komutatīvā un asociatīvā īpašība.

### Monomu dalīšana
Divu monomu dalījums ne vienmēr ir monoms, Ja dalītājā ir tāds mainīgais lielums, kāda nav dalāmajā monomā, vai arī ja dalītājā kāda mainīgā lieluma kāpinātājs ir lielāks nekā dalāmajā, tad šādu monomu dalījums nav monoms. Tādos gadījumos monomu dalījums izsaka ar daļveida izteiksmi, ko sauc par algebrisku daļu. Piemēram, dalījums **25a<sup>3</sup>x<sup>2</sup>y : 15abxy = (5:3)a<sup>2</sup>x** ir monoms, bet dalījums **5a<sup>2</sup>b<sup>2</sup> / axy = 5ab<sup>2</sup> / xy** nav monoms, bet algebriskas daļas. Tādējādi, lai vienmēr varētu izpildīt dalīšanas darbību a monomiem, ir jāpaplašina monomu kopa, pievienojot tai jaunus elementus - algebriskās daļas. Monomu dalīšanas jēdziens ir analogs jautājumam par dalīšanas darbību veselo skaitļu kopā ( ne vienmēr divu veselu skaitļu dalījums ir vesels skaitlis; bieži veselu skaitļu dalījumu ir jāizsaka ar daļskaitli m:n, t.i., ar racionālu skaitli).

### Monomu saskaitīšana un atņemšana
Acīmredzami monomu summa vai starpība ir monoms tikai tad, ja saskaita vai atņem līdzīgus monomus. Tā, piemēram, izteiksme **xy + xy - 5xy + 2xy** faktiski ir monomi, jo **xy + xy - 5xy + 2xy = -xy**. Ja turpretī saskaita vai atņem monomus, kuri nav līdzīgi, tad iegūto izteiksmi sauc par polinomu, piemēram, izteiksme **2xy<sup>2</sup> + 3x<sup>2</sup> - 5y + x<sup>2</sup> - xy<sup>2</sup> + 4** ir polinoms.

## Monoma normālforma
Monoms normālformā satur katru mainīgo tikai vienu reizi, tas nevar atkārtoties. Piemēram:

: -7x^3y^4 \  ir monoms normālformā, bet šo pašu monomu var uzrakstīt arī savādāk, kas vairs nav monoma normālforma, tas ir,
: -7x^2 \cdot x \cdot y \cdot y^3 

## Skatīt arī
* Polinoms
All your base are belong to us

[frame|right|Kadrs no videospēles ''[Zero Wing*, kur ir redzama frāze "All your base are belong to us".]]

"*'All your base are belong to us**" (bieži saīsina kā "**All Your Base**", "**AYBABTU**" vai vienkārši "**AYB*'"; ) ir nepareizi iztulkota frāze [[angļu valoda|angļu valodā]] (skatīt [[Engrish]]), kura bija populāra 2001. un 2002. gadā. Šī frāze parādījās kā kaujas sauciens [[flash animācija|flash animācijā]] un strauji izplatījās [[internets|interneta]] vidē. Tā ir ņemta no [[Japāna|japāņu]] firmas [[Toaplan]] [[videospēle]]s *"Zero Wing"'' Eiropas Sega Mega Drive versijas. Šī frāze savu popularitāti ieguva tāpēc, ka tā tika slikti pārtulkota angļu valodā un pilnīgi nejauši to par populāru padarīja Interneta humoristu grupa. "All Your Base" ir joprojām populārs sauklis starp videospēļu spēlētājiem. 

## Ārējās saites
* Oficiālā AYBABTU video mājaslapa
Karēļu valoda

**Karēļu valoda** ir viena no somugru valodām, kura ir ļoti tuva somu valodai un reizēm tiek uzskatīta par somu valodas dialektu. Visvairāk tiek runāta Karēlijas Republikā Krievijā. Dialekti, kurus runā Somijas Karēlijas dienvidos un ziemeļos, nav uzskatāmi par karēļu valodu, bet Somu valodas dialektiem.
Falanga

**Falanga** var būt:

* falanga (militārais formējums) — kaujas ierinda Senajos laikos;
* falanga (anatomija) — rokas vai kājas pirksta kauls;
* Falanga (Spānija) — partija Spānijā (1933-1977);
* Falanga (Libāna) — maronītu grupējums Libānā;
* falanga (zooloģija) — zirnekļveidīgo klases solpugu kārtas posmkājis (''Galeodes araneoides).
Londonas satiksmes nodeva

300px|thumb|Baltais "C" burts uz sarkana apļa norāda autovadītājiem, kur sākas satiksmes nodevu zona.

**Londonas satiksmes nodeva** (bieži saīsina **CC**) ir maksa tiem Londonas autobraucējiem, kuri pārvietojas ar saviem mehāniskajiem transportlīdzekļiem pa noteiktām Londonas satiksmes nodevu zonām (CCZ). Šīs maksas mērķis ir ierobežot privāto automašīnu lietošanu, samazināt sastrēgumus un iegūt naudas līdzekļus, kurus pēc tam iegulda sabiedriskā transporta attīstībā. Par šādu satiksmes nodevas zonu 2003.gada 17.februārī tika pasludināta daļa no Centrālās Londonas. 2007.gada 19.februārī arī Rietumlondonā izveidoja šādas zonas. Lai gan šī nav pirmā šāda veida shēma Apvienotajā Karalistē, tā bija lielākā, kad tā tika ieviesta, un joprojām tā ir viena no lielākajām pasaulē. Par 10,50 sterliņu mārciņu samaksu ir iespējams katru dienu no septiņiem rītā līdz sešiem vakarā iebraukt zonā jebkādiem satiksmes līdzekļiem. 

## Atsauces

## Ārējās saites
*  Londonas satiksmes nodevas mājas lapa
Sunna

**Sunna** (arābu valodā: سنة), jeb *iemīta taka* islāmā ir apzīmējums „pravieša ietajam ceļam”. Sunna sunnītu islāmā ir apzīmējums visām darbībām, ko savas pravietības 23 gados veicis Muhameds un kuras mūsdienu sabiedrībā nonākušas ar Muhameda līdzgaitnieku vienprātības (sahaba) starpniecību. Vairāki islāma speciālisti uzskata, ka sunna patiesībā ir Abrahāma iedibināto reliģisko principu kopums, kuru Muhameds tikai aktualizējis.

Pastāv dažādi atšķirīgi viedokļi par sunnas pretrunām ar hadītu (arābu valodā: حديث) un šīs pretrunas parasti skata atsevišķi, atkarībā no konteksta. Kontekstā ar islāma tiesībām, imamam Malikam un hanafītiem ir atšķirīga nostāja par sunnu un hadītu. Atsevišķos gadījumos imams Maliks saņemtos hadītus ir noraidījis, jo uzskatījis, ka tie ir pretrunā ar „Medīnas iedzīvotāju ierasto kārtību.” Citi speciālisti, savukārt, uzskata, ka sunna sastāv no Muhameda vārdiem, darbiem un atzinumiem, kurus pierakstījuši viņa līdzgaitnieki un, ko mūsdienās sauc par hadītu. Šiītu islāmā par sunnu sauc Muhameda un divpadsmit imamu darbus, vārdus un atzinumus.

Muhameda dzīves aprakstos vairākos gadījumos termins sunna tiek lietots kā sinonīms terminam hadīts.

## Sunnas tiesiskums
Saskaņā ar sunnītu un šiītu uzskatiem, sunna ir islāma otrs svarīgākais tiesību avots pēc Korāna.

Sunnas tiesību normu iztulkošana balstās uz apskatāmā jautājuma kontekstu un dažkārt mūsdienās šis princips tiek aizmirsts un tiek radīti neskaidri iztulkojumi, kā rezultātā rodas nesaskaņas gan musulmaņu, gan citu cilvēku starpā. Vairāki Korānā neiztirzāti jautājumi tiek skaidroti sunnā un hadītā. Sunnas normatīvi, piemēram, attiecībā uz lūgšanām lielākajai daļai musulmaņu ir bezierunu noteikumi. Musulmaņi, kas ievēro tikai un vienīgi Korānā ietvertās normas, noraida jebkādu sunnas vai hadīta tiesiskumu. Jaunāko laiku liberālā islāma piekritēji uzskata, ka sunna ievērojama tikai attiecībā uz rituāliem un lūgšanām, bet ne tiesību sistēmā.

## Skatīt arī
* Korāns
* Šariats

## Saites
* Sunna un hadīts 
* Ahlul Sunna wal Jama'a
Bluefish (teksta redaktors)

**Bluefish** ir bezmaksas, atvērtā pirmkoda teksta redaktors POSIX-saderīgām operētājsistēmām, kā Linux un Mac OS X. Tas ir piemērots dažādām programmēšanas un iezīmēšanas valodām, taču primārais šīs programmas pielietojums ir tīmekļa lappušu un lietotņu izstrāde.

Bluefish darbībai nepieciešams GTK+.

## Sintakses atbalsts
* C
*c++
* ColdFusion
* CSS
* GNU Octave/MATLAB
* HTML
* Java
* JavaScript
* JSP
* Pascal
* Perl
* PHP
* Python
* R
* SQL
* XHTML
* XML

## Ārējās saites
* Bluefish oficiālā mājaslapa
Gaismas stars

[right|thumb|Divi gaismas stari, kuri [Ņujorka|Ņujorkā simbolizē Pasaules tirdzniecības centra dvīņu torņus.]]

**Gaismas stars** ir līnija, kura norāda gaismas enerģijas izplatīšanās virzienu. Šī līnija ir perpendikulāra gaismas viļņu virsmām.